stanford-oval/wikipedia huggingface dataset:
การปฏิวัติ ค.ศ. 1989
นโยบายของกอร์บาเชฟ

ในช่วงที่ผู้นำสหภาพโซเวียตมีฮาอิล กอร์บาชอฟมีนโยบายปฎิรูปเศรษฐกิจภายในประเทศหรือที่เราเรียกกันว่าเปเรสตรอยคาซึ่งปัจจัยที่นายกอร์บาเชฟปฎิรูปนั้นก็คือเศรษฐกิจของสภาพโซเวียตในช่วงนั่นอยู่ในระดับต่ำเพราะงบประมาณที่โซเวียตได้นั้นหันไปทำสงครามในอัฟกานิสถานและผลิตยุทธโนปกรณ์จนหมดส่งผลให้ประเทศสหภาพโซเวียตขนาดนั้นมีรายได้ต่ำมากทำให้นโยบายของกอร์บาเชฟดังกล่าวมีการปฎิรูปให้ทันสมัยมากขึ้นรวมไปถึงให้ประชาชนมีสิทธิเสรีภาพในการแสดงออกและวิจารณ์การทำงานของพรรคคอมมิวนิสต์แห่งสหภาพโซเวียตอีกด้วยซึ่งนโยบายดังกล่าวเรียกว่ากลัสนอสต์
การตื่นตัวทางการเมือง

หลังจากเหตุการณ์ที่โปแลนด์ประกาศกฎอัยการศึกในปี พ.ศ.2524 ผู้คนต่างลี้ภัยและไปจัดตั้งกลุ่มโซลิดาริตีอย่างลับๆในช่วงกลางคริสตวรรษที่ 80 อย่างไรก็ตามในช่วงปลายทศวรรษ 1980 ความเป็นปึกแผ่นเริ่มแข็งแกร่งพอที่จะขัดขวางความพยายามในการปฏิรูปของนายพลจารูเซลสกี้ได้มีการประท้วงใหญ่ในปี 1988 เพื่อให้มีการจัดการเลือกตั้งเสรีและสิทธิเสรีภาพในการแสดงออกจนกระทั่งในปี 1989 ฝ่ายนิติบัญญัติของโปแลนด์มีมติเห็นชอบให้จัดการเลือกตั้งเสรีทำให้ประชาชนมีสิทธิมากขึ้น
การเลือกตั้งสายเสรีในยุโรปกลางและยุโรปตะวันออก ค.ศ. 1989–1991

สหภาพโซเวียต – 26 มีนาคม ค.ศ. 1989
โปแลนด์ – 4 มิถุนายน ค.ศ. 1989
เติร์กเมนิสถาน – 7 มกราคม ค.ศ. 1990
อุซเบกิสถาน – 18 กุมภาพันธ์ ค.ศ. 1990
ลิทัวเนีย – 24 กุมภาพันธ์ ค.ศ. 1990
มอลโดวา – 25 กุมภาพันธ์ ค.ศ. 1990
คีร์กีซสถาน – 25 กุมภาพันธ์ ค.ศ. 1990
ทาจิกิสถาน – 25 กุมภาพันธ์ ค.ศ. 1990
เบลารุส – 3 มีนาคม ค.ศ. 1990
รัสเซีย – 4 มีนาคม ค.ศ. 1990
ยูเครน – 4 มีนาคม ค.ศ. 1990
เยอรมนีตะวันออก – 18 มีนาคม ค.ศ. 1990
เอสโตเนีย – 18 มีนาคม ค.ศ. 1990
ลัตเวีย – 18 มีนาคม ค.ศ. 1990
ฮังการี – 25 มีนาคม ค.ศ. 1990
คาซัคสถาน – 25 มีนาคม ค.ศ. 1990
สโลวีเนีย – 8 เมษายน ค.ศ. 1990
โครเอเซีย – 24 เมษายน ค.ศ. 1990
โรมาเนีย – 20 พฤษภาคม ค.ศ. 1990
อาร์มีเนีย – 20 พฤษภาคม ค.ศ. 1990
เช็กโกสโลวาเกีย – 8 มิถุนายน ค.ศ. 1990
บัลแกเรีย – 10 มิถุนายน ค.ศ. 1990
อาเซอร์ไบจาน – 30 กันยายน ค.ศ. 1990
จอร์เจีย – 28 ตุลาคม ค.ศ. 1990
มาซิโดเนีย – 11 พฤศจิกายน ค.ศ. 1990
บอสเนียและเฮอร์เซโกวีนา – 18 พฤศจิกายน ค.ศ. 1990
เซอร์เบีย – 8 ธันวาคม ค.ศ. 1990
มอนเตเนโกร – 9 ธันวาคม ค.ศ. 1990
แอลเบเนีย – 7 เมษายน ค.ศ. 1991
The 20–21 March 1981 issue of Wieczór Wrocławia (This Evening in Wrocław) shows blank spaces remaining after the government censor pulled articles from page 1 (right, "What happened at Bydgoszcz?") and from the last page (left, "Country-wide strike alert"), leaving only their titles as the printers—Solidarity-trade-union members—decided to run the newspaper with blank spaces intact. The bottom of page 1 of this master copy bears the hand-written Solidarity confirmation of that decision.
ชุดแผนที่แบบเคลื่อนไหวที่แสดงการล่มสลายของระบอบคอมมิวนิสต์ในยุโรปตะวันออกและการล่มสลายของสหภาพโซเวียต ซึ่งต่อมานำไปสู่ความขัดแย้งในพื้นที่หลังโซเวียต
ประธานาธิบดีโรนัลด์ เรแกน และ มีฮาอิล กอร์บาชอฟ ขณะเยือนจัตุรัสแดงในกรุงมอสโกปี พ.ศ.2531
การประมวลผลภาพ

การประมวลผลภาพ (อังกฤษ: image processing) คือ เป็นการประยุกต์ใช้งานการประมวลผลสัญญาณบนสัญญาณ 2 มิติ เช่น ภาพนิ่ง (ภาพถ่าย) หรือภาพวีดิทัศน์ (วิดีโอ) และยังรวมถึงสัญญาณ 2 มิติอื่น ๆ ที่ไม่ใช่ภาพด้วย
แนวความคิดและเทคนิค ในการประมวลผลสัญญาณ สำหรับสัญญาณ 1 มิตินั้น สามารถปรับมาใช้กับภาพได้ไม่ยาก แต่นอกเหนือจาก เทคนิคจากการประมวลผลสัญญาณแล้ว การประมวลผลภาพก็มีเทคนิคและแนวความคิดที่เฉพาะ (เช่น connectivity และ rotation invariance) ซึ่งจะมีความหมายกับสัญญาณ 2 มิติเท่านั้น แต่อย่างไรก็ตามเทคนิคบางอย่าง จากการประมวลผลสัญญาณใน 1 มิติ จะค่อนข้างซับซ้อนเมื่อนำมาใช้กับ 2 มิติ
เมื่อหลายสิบปีมาแล้ว การประมวลผลภาพนั้น จะอยู่ในรูปของการประมวลผลสัญญาณแอนะล็อก (analog) โดยใช้อุปกรณ์ปรับแต่งแสง (optics) ซึ่งวิธีเหล่านั้นก็ไม่ได้หายสาบสูญ หรือเลิกใช้ไป ยังมีใช้เป็นส่วนสำคัญ สำหรับการประยุกต์ใช้งานบางอย่าง เช่น ฮอโลกราฟี (holography) แต่เนื่องจากอุปกรณ์คอมพิวเตอร์ในปัจจุบัน ราคาถูกลง และเร็วขึ้นมาก การประมวลผลภาพดิจิทัล (digital image processing) จึงได้รับความนิยมมากกว่า เพราะการประมวลผลที่ทำได้ซับซ้อนขึ้น แม่นยำ และง่ายในการลงมือปฏิบัติ
ดูเพิ่ม

การประมวลผลภาพดิจิทัล
การประมวลผลภาพทางการแพทย์
การถ่ายภาพ
แสง
คอมพิวเตอร์วิทัศน์
คอมพิวเตอร์กราฟิกส์
แหล่งข้อมูลอื่น

งานวิจัยเทคโนโลยีภาพ (RDI-3) เก็บถาวร 2006-06-19 ที่ เวย์แบ็กแมชชีน เนคเทค
Image and Vision Computing Laboratory เก็บถาวร 2005-11-08 ที่ เวย์แบ็กแมชชีน สถาบันเทคโนโลยีนานาชาติสิรินธร มหาวิทยาลัยธรรมศาสตร์
การบำรุงรักษาเน้นความเชื่อถือได้

การบำรุงรักษาเน้นความเชื่อถือได้ (อังกฤษ: Reliability-centered maintenance, RCM) เป็นกระบวนการที่กำหนดว่าต้องทำอะไรบ้างจึงจะมั่นใจได้ว่าสินทรัพย์ (อุปกรณ์ หรือ ระบบ หรือ เครื่องจักร หรือ ยุทโธปกรณ์) จะสามารถทำงานภายใต้สภาวะแวดล้อมหรือบริบทที่ใช้งานในปัจจุบัน ถ้าหากทำการบำรุงรักษาเน้นความเชื่อถือได้อย่างถูกต้องแล้วจะทำให้สามารถยกระดับความเชื่อถือได้ของสินทรัพย์ รวมทั้งความพร้อมใช้และที่สำคัญค่าใช้จ่ายในงานบำรุงรักษาจะมีประสิทธิภาพสูง นอกจากนี้ยังสามารถช่วยให้องค์กรมีความเข้าใจถึงความเสี่ยงจากการใช้งานสินทรัพย์และสามารถช่วยให้องค์กรสามารถกำหนดกลยุทธ์ที่จะนำมาใช้เพื่อที่จะจัดการกับความเสี่ยงได้อย่างมีประสิทธิภาพ
บริบท

การบำรุงรักษาเน้นความเชื่อถือได้ช่วยให้องค์กรสามารถประสบความสำเร็จในการกำหนดแผนงานบำรุงรักษาที่น้อยที่สุดแต่มีความปลอดภัยสูงในการใช้งานสินทรัพย์ ซึ่งเป็นคำที่ มร. จอห์น มัวเบรย์ ได้กล่าวไว้ในหนังสือของเขาซึ่งสอดคล้องกับคำกล่าวของ มร. สแตนเลย์ โนวแลน และ มร. โฮเวิร์ด ฮีพ จากสายการบินยูไนเต็ดแอร์ไลน์
มาตรฐาน SAE JA1011 เกณฑ์การประเมินกระบวนการบำรุงรักษาเน้นความเชื่อถือได้กำหนดเกณฑ์การประเมินขั้นต่ำสุดที่ใช้ในการประเมินว่ากระบวนการใดสามารถเรียกว่าการบำรุงรักษาเน้นความเชื่อถือได้ ซึ่งจะประกอบไปด้วยคำถามหลักเจ็ดข้อด้วยกันดังต่อไปนี้
หน้าที่และมาตรฐานสมรรถนะของสินทรัพย์ภายใต้สภาวะแวดล้อมการใช้งานปัจจุบันมีอะไรบ้าง?
การที่ไม่สามารถทำตามหน้าที่นั้นจะเป็นไปอย่างไรได้บ้าง?
อะไรคือสาเหตุที่จะทำให้เกิดการล้มเหลวของหน้าที่?
จะมีเกิดอะไรขึ้นบ้างเมื่อความเสียหายได้ปรากฏขึ้นมา?
ความเสียหายที่เกิดขึ้นมานั้นมีความสำคัญอย่างไรบ้าง?
จะสามารถทำอะไรได้บ้างเพื่อที่จะพยากรณ์หรือป้องกันความเสียหายไม่ให้เกิดขึ้นมา?
ควรจะทำอะไรถ้าหากการพยากรณ์หรือการป้องกันความเสียหายไม่มีความเหมาะสม?
การบำรุงรักษาเน้นความเชื่อถือได้เป็นกรอบการทำงานทางวิศวกรรมที่จะนำมาใช้ช่วยในการกำหนดแผนการบำรุงรักษาสินทรัพย์ที่มีประสิทธิภาพ โดยที่การบำรุงรักษาจะเริ่มจากการกำหนดหน้าที่ของสินทรัพย์ตามความต้องการของผู้ใช้งานสินทรัพย์ภายใต้สภาวะแวดล้อมในการใช้งาน กระบวนการที่สองจะเป็นการกำหนดการล้มเหลวของหน้าที่ กระบวนการที่สามจะกำหนดรูปแบบความเสียหาย กระบวนการที่สี่จะเป็นการกำหนดผลของความเสียหาย ข้อมูลที่ได้จากกระบวนการที่หนึ่งถึงกระบวนการที่สี่จะถูกบันทึกไว้ในตารางข้อมูลการบำรุงรักษาเน้นความเชื่อถือได้ กระบวนการที่ห้าจะเป็นการประเมินผลพวงความเสียหายที่เกิดขึ้น กระบวนการที่หกจะเป็นการกำหนดการทำงานเชิงรุก กระบวนการที่เจ็ดซึ่งเป็นกระบวนการสุดท้ายจะเป็นการกำหนดการทำงานเพิกเฉย ในกระบวนการที่ห้าถึงกระบวนการสุดท้ายจะมีการใช้แผนผังการตัดสินใจการบำรุงรักษาเน้นความเชื่อถือได้ โดยข้อมูลที่ได้จากกระบวนการที่ห้าถึงกระบวนการสุดท้ายจะถูกบันทึกไว้ในตารางการตัดสินใจการบำรุงรักษาเน้นความเชื่อถือได้ หลังจากนั้นจะเป็นขั้นตอนการรวบรวมกลุ่มงานที่ทำเพียงครั้งเดียวและงานบำรุงรักษา ขั้นตอนสุดท้ายจะเป็นการนำแผนงานที่ได้ไปปฏิบัติ ควรจัดให้มีการทบทวนการบำรุงรักษาเน้นความเชื่อถือได้ตามระยะเวลาที่เหมาะสมกับองค์กรเพื่อยกระดับความสมบูรณ์ของกระบวนการการบำรุงรักษาเน้นความเชื่อถือได้
ประวัติ

คำว่า "การบำรุงรักษาเน้นความเชื่อถือได้" ได้เกิดขึ้นครั้งแรกในปีพ.ศ. 2521 จากการเผยแพร่หนังสือ การบำรุงรักษาเน้นความเชื่อถือได้ โดย สายการบินยูไนเต็ดแอร์ไลน์ ซึ่งกระทรวงกลาโหมของสหรัฐอเมริกาเป็นผู้อุปถัมภ์ในการเขียนหนังสือเล่มนี้ขึ้นมา หนังสือเล่มนี้เขียนโดย มร. สแตนเลย์ โนวแลน และ มร. โฮเวิร์ด ฮีพ หนังสือเล่มนี้ได้อธิบายถึงกระบวนการปรับปรุงความเชื่อถือได้ของเครื่องบินโบอิ้ง 747 โดยสายการบินพาณิชย์
ในยุคแรกของเครื่องบินโดยสารแบบเจ็ทได้ประสบปัญหาอัตราการตกที่สูงมาทำให้องค์การบริหารการบินของสหรัฐหรือที่เรียกชื่อย่อว่า FAA และสายการบินมีความพยายามและหาวิธีการที่จะจัดการปัญหาเหล่านี้ ตอนต้นปี พ.ศ. 2500 FAA และสายการบินได้ทำการศึกษาและวิจัยทางวิศวกรรมสำหรับการเสียหายของเครื่องบิน จากการศึกษาวิจัยพบว่าความเชื่อของนักออกแบบ และผู้บำรุงรักษา มีความเชื่อว่า"ทุกชิ้นส่วนของเครื่องบินมีอายุการใช้งาน" ทำให้แผนการบำรุงรักษาเครื่องบินในยุคนั้นได้กำหนดเวลาในการโอเวอร์ฮอลหรือเปลี่ยนชิ้นส่วนของเครื่องบินเกือบทั้งหมด แต่ผลที่ได้จากการศึกษาวิจัยกลับพบว่า "ความเสียหายของเครื่องบินเกือบทั้งหมดนั้นไม่มีความเกี่ยวข้องกับอายุ" หลังจากนั้นได้มีการจัดตั้งคณะทำงานขึ้นมาเพื่อกำหนดแผนการบำรุงรักษาเครื่องบินจนกระทั่งประสบความสำเร็จด้วยหลักการของการบำรุงรักษาเน้นความเชื่อถือได้ ทำให้สามารถลดอัตราการตกของเครื่องบินได้ถึง 20 เท่า การบำรุงรักษาเน้นความเชื่อถือได้ได้ยกระดับความคิดในการบำรุงรักษาสินทรัพย์ดังต่อไปนี้
แบบฉบับการเสียหายมีอยู่ 6 แบบด้วยกันซึ่งแบ่งออกเป็นสองกลุ่ม กลุ่มแรกมีสามแบบฉบับการเสียหายซึ่งความเสียหายจะมีความสัมพันธ์กับอายุจะมีประมาณ 10% กลุ่มที่สองมีสามแบบฉบับการเสียหายที่ความเสียหายไม่มีความสัมพันธ์กับอายุหรือเป็นแบบสุ่มจะมีประมาณ 90%
การบำรุงรักษาเชิงป้องกันไม่ใช่เทคนิคที่ถูกต้องที่จะนำมาใช้จัดการความเสียหายของสินทรัพย์เพราะว่าการเสียหายเกือบทั้งหมดไม่มีความสัมพันธ์กับอายุ
การบำรุงรักษาควรให้ความสำคัญกับผลพวงความเสียหายมากกว่าการดูแลทางกายภาพของสินทรัพย์
ทำให้เรามีความเข้าใจถึงพื้นฐานเทคนิคงานบำรุงรักษาว่ามีสี่เทคนิคด้วยกันดังนี้ งานแก้ไข งานป้องกัน งานตามสภาพ และงานค้นหาความเสียหาย โดยที่แต่ละเทคนิคมีความสำคัญและมีความเหมาะสมที่จะจัดการความเสียหายบางรูปแบบ ซึ่งการบำรุงรักษาเน้นความเชื่อถือได้ให้เกณฑ์การพิจารณาในการเลือกแต่ละเทคนิค
การบำรุงรักษาเพียงลำพังไม่สามารถยกระดับความเชื่อถือได้ของสินทรัพย์ ดังนั้นการบำรุงรักษาเน้นความเชื่อถือได้ให้เกณฑ์การพิจารณากลยุทธ์อื่นที่อยู่นอกเหนือการบำรุงรักษาอีก เช่น การออกแบบทางกายภาพใหม่ การเพิ่มความรู้ให้กับผู้ใช้และผู้ทำการบำรุงรักษาสินทรัพย์ การพัฒนาเอกสารมาตรฐานวิธีการใช้งานและการบำรุงรักษาสินทรัพย์
แต่อย่างไรก็ตามมีผู้ให้บริการบางรายได้คิดหาวิธีการรวบรัดในการทำการบำรุงรักษาเน้นความเชื่อถือได้แต่ไม่ได้คำนึงถึงประสิทธิภาพและผลลัพธ์ที่ได้จากการนำไปใช้ การบำรุงรักษาเน้นความเชื่อถือได้แบบรวบรัด (streamlined reliability centered maintenance) โดยส่วนใหญ่ไม่ผ่านเกณฑ์การประเมินของ SAE JA1011 ดังนั้นกระบวนการบำรุงรักษาเน้นความเชื่อถือได้แบบรวบรัดไม่ใช่กระบวนการบำรุงรักษาเน้นความเชื่อถือได้แต่อย่างใด
การนำมาใช้

หลังจากที่อุตสาหกรรมมการบินพาณิชย์ประสบความสำเร็จในการลดอัตราการตกของเครื่องบินจากการทำการบำรุงรักษาเน้นความเชื่อถือได้ ก็ได้นำการบำรุงรักษาเน้นความเชื่อถือได้มาใช้ตั้งแต่ขั้นตอนการออกแบบเครื่องบินรุ่นใหม่จนถึงทุกวันนี้ทำให้เราสามารถเดินทางด้วยเครื่องบินโดยสารได้อย่างปลอดภัย
การนำมาใช้ > ความมั่นคงและทางทหาร

ประมาณ พ.ศ. 2520 กระทรวงกลาโหมของสหรัฐอเมริกาได้นำการบำรุงรักษาเน้นความเชื่อถือได้ไปใช้กับกองทัพเรือ กองทัพบกและกองทัพอากาศ ในปี พ.ศ. 2542 กองทัพประเทศอังกฤษได้นำมาตรฐานการบำรุงรักษาเน้นความเชื่อถือได้มาใช้ในการบำรุงรักษายุทโธปกรณ์ของประเทศอังกฤษ ทำให้ประหยัดงบประมาณได้อย่างมากมายและยังช่วยเพิ่มความถือได้และเพิ่มความพร้อมใช้งานอีกด้วย แต่ประเทศไทยยังไม่มีมาตรฐานการบำรุงรักษาสำหรับยุทโธปกรณ์ของกองทัพ (กองทัพบก กองทัพอากาศ กองทัพเรือและสำนักงานตำรวจแห่งชาติ)
อุบัติเหตุทางอากาศยานของกองทัพไทย ระหว่างปี 2550-2565 เกิดขึ้นทั้งหมด 67 ครั้ง สูญเสียชีวิต 69 คน บาดเจ็บ 64 คน สูญเสียเครื่องบินรบ F16 เป็นจำนวน 5 ลำ เครื่องบินรบกริพเพน 1 ลำ เฮลิคอปเตอร์หลายลำ และอื่นๆอีก
เหตุการณ์เรือรบหลวงสุโขทัยอับปางกลางอ่าวไทย ธันวาคม 2565 ทำให้กำลังพลสูญเสียชีวิต 24 คน และสูญหายอีก 5 คน
การนำมาใช้ > ภาคอุตสาหกรรม

ประมาณ พ.ศ. 2525 โรงไฟฟ้านิวเคลียร์ก็นำการบำรุงรักษาเน้นความเชื่อถือได้ไปใช้ หลังนั้นอุตสาหกรรมการผลิตและบริการก็ได้นำการบำรุงรักษาเน้นความเชื่อถือได้ไปใช้เหมือนกัน เช่น โรงไฟฟ้า โรงเหล็ก โรงกลั่นน้ำมัน โรงงานเคมี โรงงานกระดาษ เหมืองแร่ โรงประปา  รถไฟ รถไฟฟ้าใต้ดิน ทำให้การบำรุงรักษาเน้นความเชื่อถือได้ได้รับความนิยมอย่างมากมาย
การนำมาใช้ > การจัดการความปลอดภัยกระบวนการผลิต

ประมาณปี 2535 หน่วยงานบริหารความปลอดภัยและอาชีวอนามัยของประเทศสหรัฐอเมริกา (Occupational Safety and Health Administration : OSHA)ได้ออกกฎหมาย "การจัดการความปลอดภัยกระบวนการผลิต" (Process Safety Management: PSM) โดยมีวัตถุประสงค์เพื่อใช้ในการควบคุมความปลอดภัยและป้องกันการเกิดเหตุร้ายแรงจากโรงงานที่มีสารเคมีอันตรายร้ายแรง (ระเบิด ไฟไหม้ แก๊สพิษรั่ว) การบำรุงรักษาเน้นความเชื่อถือได้เป็นมาตรฐานการบำรุงรักษาที่ได้รับการยอมรับอย่างกว้างขวางในการนำมาใช้เพื่อบรรลุวัตถุประสงค์นี้ อย่างไรก็ตามโรงงานที่มีสารเคมีอันตรายร้ายแรงในประเทศไทยยังไม่ได้นำการบำรุงรักษาเน้นความเชื่อถือได้มาใช้
ธันวาคม 2542 บริษัท ไทยออยล์ จำกัด (มหาชน)  เหตุการณ์เพลิงไหม้บริเวณคลังน้ำมัน มีผู้เสียชีวิต 7 คน และบาดเจ็บ 5 คน
พฤษภาคม 2555 บริษัท บีเอสที อิลาสโตเมอร์ส จำกัด เหตุการณ์ถังบรรจุก๊าซระเบิด มีผู้เสียชีวิต 12 ราย และบาดเจ็บ 141 ราย
กรกฎาคม 2556 บริษัท พีทีที โกลบอล เคมิคอล จำกัด (มหาชน) เหตุการณ์น้ำมันดิบ 50,000 ลิตร รั่วไหลจากท่อส่งกลางทะเล
ตุลาคม 2563 บริษัท ปตท.จำกัด (มหาชน) เหตุการณ์ท่อก๊าซธรรมชาติรั่ว ไฟไหม้และระเบิด มีผู้เสียชีวิต 3 ราย มีผู้บาดเจ็บ 66 ราย
มกราคม 2565 บริษัท สตาร์ ปิโตรเลียม รีไฟน์นิ่ง จำกัด (มหาชน) เหตุการณ์น้ำมันดิบรั่วไหลจำนวน 50,000  ลิตร  จากท่อใต้ทะเลของทุ่นรับน้ำมันดิบกลางทะเล
ประโยชน์

ถ้าหากทำการบำรุงรักษาเน้นความเชื่อถือได้ถูกต้องตามมาตรฐานSAE JA1011แล้ว องค์กรที่อยู่ในอุตสาหกรรมการผลิตหรือบริการ หรือ หน่วยงานรัฐวิสาหกิจ หรือ หน่วยงานราชการ หรือ หน่วยงานความมั่นคงก็จะได้รับประโยชน์จากการทำการบำรุงรักษาเน้นความเชื่อถือได้ดังนี้
สามารถใช้งานสินทรัพย์ได้อย่างปลอดภัย
ไม่ก่อให้เกิดอันตรายหรือปัญหาด้านสิ่งแวดล้อมจากการใช้สินทรัพย์
ประหยัดค่าใช้จ่ายในการบำรุงรักษาสินทรัพย์
ส่งเสริมการได้เปรียบในการแข่งขันให้กับองค์กร
สนับสนุนการปฏิบัติภารกิจให้สำเร็จลุล่วง
เพิ่มพูนความรู้ให้กับพนักงานและเป็นที่เก็บองค์ความรู้ไว้ในองค์กร
ส่งเสริมการทำงานร่วมกันในองค์กร
การปะทุของโรค

ในวิทยาการระบาด การปะทุของโรค (อังกฤษ: disease outbreak, outbreak) คือการเพิ่มขึ้นอย่างทันทีทันใดของจำนวนการเป็นโรค ที่มากกว่าจำนวนที่ควรจะพบเป็นปกติในสถานที่นั้นและช่วงเวลานั้น อาจเกิดขึ้นในกลุ่มคนไม่กี่คน หรือหลายพันคน หรือทั่วทั้งทวีป ก็เป็นได้ การระบาด (epidemic) ก็เป็นการปะทุอย่างหนึ่ง โดยนิยมใช้กับโรคที่เกิดจากการติดเชื้อหรือเกิดจากการระบาดของสิ่งก่อโรคในสิ่งแวดล้อม หากการระบาดเกิดขึ้นทั่วโลกหรือหลายประเทศเกือบทั่วโลกก็จะเรียกว่า การระบาดทั่ว (pandemic)
การประชุมสหประชาชาติว่าด้วยการค้าและการพัฒนา

| --- | --- |

สำนักงานใหญ่ในเจนีวา สวิตเซอร์แลนด์
ชื่อย่อ: UNCTAD; อังค์ถัด
ก่อตั้ง: 30 ธันวาคม 1964; 59 ปีก่อน (1964-12-30)
สถานะตามกฎหมาย: ดำเนินการอยู่
สํานักงานใหญ่: เจนีวา ประเทศสวิตเซอร์แลนด์
เลขาธิการ: เรเบกา กรินส์ปัน
องค์กรปกครอง: สมัชชาใหญ่แห่งสหประชาชาติ สำนักเลขาธิการสหประชาชาติ
เว็บไซต์: unctad.org
การประชุมสหประชาชาติว่าด้วยการค้าและการพัฒนา หรือ อังค์ถัด (อังกฤษ: United Nations Conference on Trade and Development ย่อว่า UNCTAD) เป็นองค์การระหว่างประเทศในสำนักเลขาธิการสหประชาชาติที่สนับสนุนความสนใจต่อประเทศที่กำลังพัฒนาในการค้าโลก องค์นี้ก่อตั้งขึ้นใน ค.ศ. 1964 โดยสมัชชาใหญ่แห่งสหประชาชาติในฐานะ การประชุมสหประชาชาติว่าด้วยการค้าและการพัฒนา แต่เปลี่ยนชื่อเป็นชื่อปัจจุบันเนื่องในโอกาสครบรอบ 60 ปีใน ค.ศ. 2024 โดยรายงานทั้งในสมัชชาใหญ่และคณะมนตรีเศรษฐกิจและสังคมแห่งสหประชาชาติ อังค์ถัดมีรัฐสมาชิก 195 ประเทศและทำงานร่วมกับองค์การนอกภาครัฐทั่วโลก สำนักงานใหญ่ที่เจนีวา ประเทศสวิตเซอร์แลนด์
เป้าหมายขององค์กรนี้คือ "การเพิ่มโอกาสทางการค้า การลงทุน และการพัฒนา และช่วยเหลือประเทศเหล่านั้นในการเข้าสู่ระบบเศรษฐกิจโลก ในพื้นฐานแห่งความเท่าเทียม" (จากเว็บไซต์อย่างเป็นทางการ)
การประชุมอังค์ถัดจัดขึ้นทุก ๆ 4 ปี โดยครั้งแรกจัดที่เจนีวาใน ค.ศ. 1964 หลังจากนั้นมาการจัดการประชุม 15 ครั้งทั่วโลก ครั้งล่าสุดจัดที่บริดจ์ทาวน์ ประเทศบาร์เบโดสในวันที่ 3–8 ตุลาคม ค.ศ. 2021 (แม้ว่าจะเป็นการประชุมแบบเสมือน เนื่องจากการระบาดทั่วของโควิด-19)
อังค์ถัดมีเจ้าหน้าที่ประจำ 400 คนและมีงบประมาณครั้งละ 2 ปี (2010–2011) ในรายจ่ายหลักที่ 138 ล้านดอลลาร์สหรัฐ และงบเพิ่มเติมช่วยเหลือด้านเทคนิคอีก 72 ล้านดอลลาร์สหรัฐ องค์นี้เป็นสมาชิกในกลุ่มพัฒนาแห่งสหประชาชาติที่เป็นกลุ่มองค์กรของสหประชาชาติที่ทำงานเพื่อส่งเสริมการพัฒนาเศรษฐกิจและสังคมที่ยั่งยืน
สมาชิก

ณ เดือนพฤษภาคม ค.ศ. 2018 อังค์ถัดมีสมาชิก 195 ประเทศ ได้แก่รัฐสมาชิกสหประชาชาติทั้งหมดกับรัฐสังเกตการณ์ปาเลสไตน์กับสันตะสำนัก สมาชิกอังค์ถัดแบ่งออกเป็น 4 กลุ่มตามกลุ่มภูมิภาคแห่งสหประชาชาติ โดยมี 6 รัฐสมาชิกที่ยังไม่ได้จัดเรียง คือ คิริบาส นาอูรู ซูดานใต้ ทาจิกิสถาน ตูวาลู รายการ A ประกอบด้วยสมาชิกส่วนใหญ่ในกลุ่มแอฟริกาและกลุ่มเอเชีย-แปซิฟิก รายการ B ประกอบด้วยประเทศในกลุ่มยุโรปตะวันตกและอื่น ๆ รายการ C ประกอบด้วยประเทศในกลุ่มละตินอเมริกากับรัฐแคริบเบียน (GRULAC) รายการ D ประกอบด้วยประเทศในกลุ่มยุโรปตะวันออก
สมาชิกล่าสุดคือปาเลสไตน์
อ่านเพิ่ม

Berthoud, Paul (2008). A Professional Life Narrative. worked with UNCTAD and offers testimony from the inside.
แหล่งข้อมูลอื่น

United Nations Conference on Trade and Development
UNCTAD member states
Research Guide about UNCTAD (UN Library at Geneva) เก็บถาวร 10 กุมภาพันธ์ 2022 ที่ เวย์แบ็กแมชชีน
International Trade Centre
Global Policy Forum – UNCTAD
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  สวีเดน  ลัตเวีย  เช็กเกีย  ออสเตรเลีย  กรีซ  โครเอเชีย  โปแลนด์  โปรตุเกส 
วิชาการ:  CiNii 
ประชาชน:  Trove 
อื่น ๆ:  IdRef 
สมาชิกอังค์ถัด   สมาชิกอังค์ถัดในคณะกรรมการการค้าและการพัฒนา
สมาชิก รายการ A   สมาชิก รายการ B   สมาชิก รายการ C   สมาชิก รายการ D   สมาชิก รอระบุรายการ
การประชุมประจำปีสภาผู้ว่าการธนาคารโลกและกองทุนการเงินระหว่างประเทศ

กองทุนการเงินระหว่างประเทศและธนาคารโลก จะประชุมกันทุก ๆ ปี ในฤดูใบไม้ร่วง ซึ่งเป็นที่รู้จักกันอย่างเป็นทางการในชื่อ การประชุมประจำปีสภาผู้ว่าการธนาคารโลกและกองทุนการเงินระหว่างประเทศ (อังกฤษ: Annual Meetings of the International Monetary Fund and the World Bank Group) และในฤดูใบไม้ผลิในชื่อ การประชุมสภาผู้ว่าการธนาคารโลกและกองทุนการเงินระหว่างประเทศภาคฤดูใบไม้ผลิ (อังกฤษ: Spring Meetings of the International Monetary Fund and the World Bank Group) ชื่อการประชุมทั้ง 2 ชื่อจะมีขึ้นในทุก ๆ ปี โดยจะมีการประชาสัมพันธ์ในแต่ละครั้งเพียง 1 ชื่อตามช่วงเวลาการประชุม
การประชุมประจำปี (ฤดูใบไม้ร่วง) จะจัดขึ้นตามธรรมเนียมในกรุงวอชิงตัน ดี.ซี. สหรัฐ เป็นเวลา 2 ปีติดต่อกัน และในปีที่ 3 จะจัดขึ้นในประเทศสมาชิกอื่น ในการประชุมทุก ๆ ครั้ง จะมีการประชุมของคณะกรรมการการพัฒนาของทั้ง 2 หน่วยงาน และคณะกรรมการการเงินระหว่างประเทศ (อังกฤษ: International Monetary and Financial Committee; IMFC) คณะกรรมการแต่ละชุดประกอบด้วยรัฐมนตรีว่าการกระทรวงการคลังหรือผู้ว่าการธนาคารกลางของแต่ละประเทศ มีจำนวนเท่ากัน และระบบการเลือกตั้งแบบเดียวกับที่ใช้ในคณะกรรมการบริหารของสถาบัน ในการประชุมประจำปี ผู้ว่าการธนาคารโลกและกรรมการจัดการกองทุนการเงินระหว่างประเทศจะเข้าร่วมประชุมในการประชุมใหญ่ด้วย
จนกระทั่งเกิดวิกฤติสินเชื่อซับไพรม์ในปี ค.ศ. 2008 การประชุมทั้ง 2 ครั้งของปีดังกล่าวมีขึ้นก่อนการประชุมรัฐมนตรีว่าการกระทรวงการคลังของประเทศกลุ่ม 7 ท่ามกลางวิกฤตการเงินโลกที่ลุกลาม นับเป็นครั้งแรกที่การประชุมประจำปี ค.ศ. 2008 ประชุมพร้อมกับการประชุมรัฐมนตรีว่าการกระทรวงการคลังของกลุ่ม 20 การประชุมประจำปี ค.ศ. 2009 เป็นสักขีพยานแห่งการประชุมครั้งสุดท้ายของรัฐมนตรีว่าการกระทรวงการคลังของกลุ่ม 7 โดยมีการประชุมภาคฤดูใบไม้ผลิและการประชุมประจำปีในอนาคตทั้งหมดพร้อมกับการประชุมรัฐมนตรีคลัง G20 การประชุมภาคฤดูใบไม้ผลิและการประชุมประจำปียังรวมถึงการประชุมรัฐมนตรีว่าการกระทรวงการคลังของกลุ่ม 24 ของประเทศกำลังพัฒนา
ตั้งแต่กลางทศวรรษที่ 1990 การประชุมเหล่านี้มีจุดศูนย์กลางสำหรับการประท้วงของขบวนการเคลื่อนไหวต่อต้านโลกาภิวัตน์ มีการห้ามการประท้วงกลางแจ้งอย่างสมบูรณ์ในการประชุมเมื่อปี ค.ศ. 2003 ที่ดูไบ สหรัฐอาหรับเอมิเรตส์ เช่นเดียวกับการประชุมที่สิงคโปร์ ในปี ค.ศ. 2006 ซึ่งอนุญาตให้มีเฉพาะการสาธิตในร่มภายในพื้นที่ที่กำหนดเท่านั้น บางคนโต้แย้งว่าการแบนดังกล่าวไม่เกี่ยวกับความปลอดภัย ในขณะที่บางคนมองว่าเป็นการพยายามระงับความขัดแย้ง มาตรการเหล่านี้นำไปสู่การตอบโต้โดยองค์การนอกภาครัฐ ที่พุ่งเป้าไปที่ผู้จัดงาน เช่นเดียวกับกองทุนการเงินระหว่างประเทศและธนาคารโลก เนื่องจากถูกกล่าวหาว่าเลือกสถานที่ซึ่งเป็นที่ทราบกันดีว่ากำหนดข้อจำกัดดังกล่าว
รายชื่อการประชุมประจำปี

| ปี | วันที่ | สถานที่ |
| --- | --- | --- |
| 1947 |  | ลอนดอน, สหราชอาณาจักร |
| 1950 |  | ปารีส, ประเทศฝรั่งเศส |
| 1952 |  | เม็กซิโกซิตี, ประเทศเม็กซิโก |
| 1955 |  | อิสตันบูล, ประเทศตุรกี |
| 1958 |  | นิวเดลี, ประเทศอินเดีย |
| 1961 |  | เวียนนา, ประเทศออสเตรีย |
| 1964 |  | โตเกียว, ประเทศญี่ปุ่น |
| 1967 |  | รีโอเดจาเนโร, ประเทศบราซิล |
| 1970 |  | โคเปนเฮเกน, ประเทศเดนมาร์ก |
| 1973 |  | ไนโรบี, ประเทศเคนยา |
| 1976 |  | มะนิลา, ประเทศฟิลิปปินส์ |
| 1979 |  | เบลเกรด, สหพันธ์สาธารณรัฐสังคมนิยมยูโกสลาเวีย |
| 1982 |  | โทรอนโต, รัฐออนแทรีโอ, ประเทศแคนาดา |
| 1985 |  | โซล, ประเทศเกาหลีใต้ |
| 1988 |  | เบอร์ลิน, ประเทศเยอรมนี |
| 1991 |  | ศูนย์การประชุมแห่งชาติสิริกิติ์, กรุงเทพมหานคร, ประเทศไทย |
| 1994 |  | มาดริด, ประเทศสเปน |
| 1996 | 26 กันยายน - 3 ตุลาคม | โรงแรมเชอราตัน วอชิงตัน, วอชิงตัน ดี.ซี., สหรัฐ |
| 1997 | 17 - 25 กันยายน | ศูนย์ประชุมและแสดงสินค้าฮ่องกง, ฮ่องกง, ประเทศจีน |
| 1998 | 29 กันยายน - 8 ตุลาคม | โรงแรมแมริออท วอร์ดแมน พาร์ค, วอชิงตัน ดี.ซี., สหรัฐ |
| 1999 | 25 - 30 กันยายน | สำนักงานใหญ่ของกองทุนการเงินระหว่างประเทศ, วอชิงตัน ดี.ซี., สหรัฐ |
| 2000 | 19 - 28 กันยายน | ปราก, ประเทศเช็กเกีย |
| 2001 | 17 - 18 พฤศจิกายน | สำนักงานใหญ่ของธนาคารโลกและกองทุนการเงินระหว่างประเทศ, วอชิงตัน ดี.ซี., สหรัฐ ออตตาวา, โทรอนโต, ประเทศแคนาดา (การประชุมคณะกรรมการการเงินระหว่างประเทศและคณะกรรมการการพัฒนา) |
| 2002 | 29 กันยายน | สำนักงานใหญ่ของธนาคารโลกและกองทุนการเงินระหว่างประเทศ, วอชิงตัน ดี.ซี., สหรัฐ |
| 2003 | 23 - 24 กันยายน | ดูไบ, สหรัฐอาหรับเอมิเรตส์ |
| 2004 | 3 ตุลาคม | วอชิงตัน ดี.ซี., สหรัฐ |
| 2005 | 24 - 25 กันยายน | วอชิงตัน ดี.ซี., สหรัฐ |
| 2006 | 19 - 20 กันยายน | ศูนย์ประชุมและแสดงสินค้านานาชาติซันเทคสิงคโปร์, ประเทศสิงคโปร์ |
| 2007 | 20 - 22 ตุลาคม | วอชิงตัน ดี.ซี., สหรัฐ |
| 2008 | 13 ตุลาคม | วอชิงตัน ดี.ซี., สหรัฐ |
| 2009 | 6 - 7 ตุลาคม | อิสตันบูล, ประเทศตุรกี |
| 2010 | 8 - 10 ตุลาคม | วอชิงตัน ดี.ซี., สหรัฐ |
| 2011 | 23 - 25 กันยายน | วอชิงตัน ดี.ซี., สหรัฐ |
| 2012 | 9 - 14 ตุลาคม | โตเกียว, ประเทศญี่ปุ่น |
| 2013 | 11 - 13 ตุลาคม | มหาวิทยาลัยจอร์จวอชิงตัน, วอชิงตัน ดี.ซี., สหรัฐ |
| 2014 | 10 - 12 ตุลาคม | มหาวิทยาลัยจอร์จวอชิงตัน, วอชิงตัน ดี.ซี., สหรัฐ |
| 2015 | 9 - 11 ตุลาคม | ลิมา, ประเทศเปรู |
| 2016 | 7 - 9 ตุลาคม | มหาวิทยาลัยจอร์จวอชิงตัน, วอชิงตัน ดี.ซี., สหรัฐ |
| 2017 | 13 - 15 ตุลาคม | มหาวิทยาลัยจอร์จวอชิงตัน, วอชิงตัน ดี.ซี., สหรัฐ |
| 2018 | 8 - 14 ตุลาคม | นูซาดูอา, จังหวัดบาหลี, ประเทศอินโดนีเซีย |
| 2019 | 14 - 20 ตุลาคม | วอชิงตัน ดี.ซี., สหรัฐ |
| 2020 | 12 - 18 ตุลาคม | วอชิงตัน ดี.ซี., สหรัฐ |
| 2021 | 11 - 17 ตุลาคม | การประชุมเสมือนจริง |
| 2022 | 10 - 16 ตุลาคม | วอชิงตัน ดี.ซี., สหรัฐ |
| 2023 | 9 - 15 ตุลาคม | มาร์ราคิช, ประเทศโมร็อกโก |
| 2024 |  | วอชิงตัน ดี.ซี., สหรัฐ |
| 2025 |  | วอชิงตัน ดี.ซี., สหรัฐ |
| 2026 |  | กรุงเทพมหานคร, ประเทศไทย |
ดูเพิ่ม

ธนาคารโลก
กองทุนการเงินระหว่างประเทศ
การประท้วงการประชุมสภาผู้ว่าการธนาคารโลกและกองทุนการเงินระหว่างประเทศ ค.ศ. 1988
แหล่งข้อมูลอื่น

https://meetings.imf.org/en/Index
https://web.archive.org/web/20151016012939/https://www.2015lima.gob.pe/en/
การปล้ำจับล็อก

| --- | --- |

ยังเป็นที่รู้จักในชื่อ: โนกิ, ยิวยิตสู
มุ่งเน้น: การจับ, การปล้ำ, การล็อก
Hardness: ปะทะ
ต้นตำรับ:   บราซิลเลียนยิวยิตสู  ยูโด  ซามบะ  มวยปล้ำ 
การปล้ำจับล็อก (อังกฤษ: Submission Wrestling หรือที่รู้จักกันในชื่อ Submission Grappling, Submission Fighting หรือ Grappling) เป็นศิลปะการต่อสู้เพื่อการแข่งขันและกีฬาต่อสู้ที่เน้นการต่อสู้บนพื้นและเทคนิคซับมิชชัน (ทำให้ผู้ต่อสู้ยอมแพ้) เป็นกีฬาผสมผสานที่รวมเอาองค์ประกอบของศิลปะการต่อสู้ที่เน้นการจับที่หลากหลาย โดยเน้นบราซิลเลียนยิวยิตสูเป็นหลัก แต่ยังรวมถึงยูโด ซามบะ และมวยปล้ำด้วย การปล้ำจับล็อกนี้เป็นการฝึกฝนทั้งเพื่อการแข่งขันไและเป็นวิธีการฝึกซ้อมสำหรับการป้องกันตัวและศิลปะการต่อสู้แบบผสม (MMA)
การปฏิสนธินอกร่างกาย

ภาพแสดง การปฏิสนธิภายนอกร่างกาย (IVF)
| การปฏิสนธินอกร่างกาย |
| --- | --- |
หัตถการและการตรวจทางห้องปฏิบัติการ
ICD-10-PCS: 8E0ZXY1
MeSH: D005307
การปฏิสนธินอกร่างกาย หรือ เด็กหลอดแก้ว (อังกฤษ: in vitro fertilisation/fertilization - IVF) คือเทคนิคของการปฏิสนธิสังเคราะห์ โดยการนำเซลล์ไข่ซึ่งถูกปฏิสนธิภายนอกร่างกายของผู้หญิง วิธีการนี้คือวิธีหลักๆ ในการแก้ไขปัญหาการที่ผู้หญิงนั้นไม่สามารถมีบุตรได้ (Infertility) โดยสรุปแล้ว กระบวนการนี้เกี่ยวข้องกับการควบคุมกระบวนการการผลิตไข่ของสตรี ด้วยการนำไข่ออกมาจากผู้หญิง และปล่อยให้สเปิร์ม นั้นทำปฏิสนธิกับไข่ของเพศหญิงภายในภาชนะบรรจุของเหลว หลังจากนั้น จึงถ่ายไข่ที่ได้รับการปฏิสนธิแล้ว หรือเอ็มบริโอ ไปยังมดลูกของผู้ป่วย เพื่อทำให้การตั้งครรภ์นั้นสมบูรณ์
"In Vitro" เป็นภาษาละตินแปลว่า "ภายนอกสิ่งมีชีวิต" (ในที่นี้มักถูกแปลว่าอยู่ภายในแก้ว หรือภายในหลอดทดลอง) ซึ่งตรงข้ามกับ in vivo แปลว่า "ภายในสิ่งมีชีวิต" แต่ในความเป็นจริงแล้วทั้งแก้วและหลอดทดลองต่างไม่มีความเกี่ยวข้องใดๆ กับการทำเด็กหลอดแก้ว